《北京八咏 其五 蓟门烟树》
明代·胡俨

都门烟树蔼青葱，树底人家处处同。远近楼台空翠里，往来车马绿阴中。

晓寒花影留残月，日暖莺声度好风。蓟北从来佳丽地，相逢陌上莫悤悤。

作者简介：胡俨（1360-1443年），字若思，南昌人。通览天文、地理、律历、卜算等，尤对天文纬候学有较深造诣。洪武年间考中举人。明成祖朱棣成帝后，以翰林检讨直文渊阁，迁侍讲。永乐二年（1404）累拜国子监祭酒。重修《明太祖实录》、《永乐大典》、《天下图志》，皆充总裁官。洪熙时进太子宾客，仍兼祭酒。后退休回乡。同时擅长书画，著有《颐庵文选》、《胡氏杂说》。正统八年（1443年）去世，终年八十三岁。